ולמה דינקלי

ולמה דינקלי (באנגלית: Velma Dinkley) היא דמות בדיונית בזיכיון ההנפשה האמריקאי "סקובי-דו", העוסקת בעלילותיהם של רביעיית בני נוער, וכלבם הדני הענק, סקובי-דו, הפותרים תעלומות. ב-10 בפברואר 2021, נמסר כי דמותה של ולמה תזכה לסדרת הנפשה למבוגרים מבית "HBO Max", תחת השם "ולמה". ב-11 ביולי 2022, הסימן המסחרי של הסדרה נרשם כנטוש, אך באוגוסט 2022, הצהיר מנהל התוכן הראשי של HBO, קייסי בלויס, בתזכיר כי הסדרה עדיין נמצאת בהפקה. את דמותה של ולמה דינקלי יצרו ג'ו רובי וקן ספירס, ששאבו השראה מדמותה של זלדה גילרוי (בגילומה של שילה קול) מהסיטקום האמריקאי "אהבותיו הרבות של דובי גיליס", ששודרה מסוף שנות ה-50 עד לתחילת שנות ה-60. לאורך הופעותיה בזיכיון, דמותה של ולמה מזוהה עם צבעי אדום-כתום; והיא לובשת סוודר צווארון גולף כתום רחב, חצאית קפלים אדומה קצרה, גרבי ברכיים, נעלי מרי ג'יין וזוג משקפיים מרובעים שחורים, אותם היא מאבדת לעיתים קרובות. ולמה נתפסת כ"מוח" של הקבוצה, והיא מתוארת כאינטליגנטית ביותר עם עניין מיוחד במדעים; כמו גם עם תחומי עניין חריגים, כמו פענוח כתיב נורדי. בשל האינטליגנציה ויכולות ההסקה שלה, ולמה היא הראשונה לפתור את התעלומה, וכמו שרלוק הולמס ובלשים בדיוניים רבים אחרים, שומרת את מסקנותיה בסוד עד לסוף הפרק. לאורך הזיכיון, נעשה שימוש קומי חוזר בהשלכות קוצר ראייתה הקשה של ולמה ואיבוד משקפיה שוב ושוב (לעיתים קרובות כתוצאה מנפילתם מפניה בזמן שהיא נרדפת על ידי הנבל), ובמשפטה הידוע: "המשקפיים שלי! אני לא יכולה לראות בלי המשקפיים שלי!" בכל פעם שהיא מאבדת אותם. ולמה מאופיינת כסקפטית ביותר מבין החבורה, וכזאת שתבטל כל הסבר פרא-נורמלי לתעלומות בהם החבורה נתקלת. זה בולט במיוחד בסרטים "סקובי-דו וקללת הרוח ה-13" ו"סקובי-דו: בחזרה לאי הזומבים, בהם היא מבטלת את קיומם של רוחות רפאים וזומבים; אף על פי שאלו מתגלים כאמיתיים. בדומה לשאר בני החבורה, לוולמה סיפור רקע אישי ומוצא המשתנה לאורך הזיכיון. בסדרה המקורית, "סקובי-דו, איפה אתה?", נראה כי ולמה לומדת באותו תיכון כמו שאר בני החבורה. עם זאת, לפי סדרת "הסרטים החדשים של סקובי-דו", נאמר כי ולמה כי סיימה את לימודיה בתיכון אחר. בנוסף, הוריה מתוארים כמי שדחפו אותה להצטיין מגיל צעיר בלימודיה, מה שהביא למאות פרסים על הישגיה יוצאי הדופן, ובעקיפין, לנטייתה להיות קולנית. במהלך העונה הראשונה של הסדרה "סקובי-דו! מסתורין בע"מ", ולמה, שמוצגת כבעלת אישיות חשאית ושתלטנית, נמצאת לזמן קצר במערכת יחסים רומנטית עם שאגי, למורת רוחו של סקובי-דו. בעונה השנייה, מתגלה כי היא עובדת בחשאי עבור הנבל של הסדרה, מר אי., לצד מרסי פליש, יריבתה לשעבר. השתיים מתיידדות לאחר שוולמה חוזרת לחבורה, ובסיום הסדרה, ולמה משתתפת באולימפיאדת המדע בשלושת המדינות. בנוסף, בסדרה זו ולמה מרבה להשתמש בביטוי "אוי גוועלד" ולהאזין לכליזמרים, שני דברים המרמזים על שורשים יהודיים במשפחתה. בזמן שהתייחס להערות באינסטגרם שלו ב-2020 על כך שבמאי הפרק תייג את ולמה כביסקסואלית, המפיק טוני סרבון טען בתגובה שכוונתו הייתה שגרסה זו של ולמה תתואר – בצורה ברורה ככל האפשר – כלסבית. לדבריו, מערכת יחסיה עם מרסי בסיום הסדרה נועדה להיות רומנטית, וזאת לעומת מערכת יחסיה הקודמים עם שאגי, שהייתה מאולצת ולא-נוחה. באופן דומה, תסריטאי הסרט " סקובי-דו" משנת 2002, ג'יימס גאן, הצהיר כי בטיוטות מוקדמות של התסריט, דמותה של ולמה נכתבה כלסבית. משנת 1969 עד 1973, את דמותה של ולמה דיבבה ניקול ג'פה; משנת 1976 עד 1979, את דמותה דיבבה פט סטיבנס; משנת 1979 עד 1980, את דמותה דיבבה מרלה פרומקין. לאחר שהדמות נעדרה מהזיכיון בין השנים 1980–1983, פרומקין שבה את דמותה של ולמה ככוכבת אורחת ב"תעלומות סקובי-דו החדשים". דמותה של ולמה נעדרה שוב עד לסדרה "גור בשם סקובי-דו", אותה דיבבה כריסטינה לאנג. בי. ג'יי. וורד דיבבה את דמותה של ולמה בפרק הקרוסאובר של "ג'וני בראבו", ואז שבה לדבב את דמותה בסרטי ה-DVD הראשונים של הזיכיון, כמו גם בפרק אחד בסדרת ההנפשה "הארווי בירדמן, עורך דין". ניקול ג'פה חזרה באופן זמני להשמיע את ולמה בסרטים "סקובי-דו ואגדת הערפד" ו"סקובי דו והמפלצת של מקסיקו". משנת 2002 עד 2015, את דמותה של ולמה דיבבה מינדי קון. ב-8 ביולי 2015, נמסר כי את קון תחליף קייט מיקוצ'י בסדרה "סקובי-דו קול". את דמותה של ולמה בסרט "סרט לגו 2: החלק השני" דיבבה טרישה גאם; ובסרט "סקובי-דו!", את דמותה של ולמה דיבבו אריאנה גרינבלט (בילדותה) וג'ינה רודריגז (בבגרותה). גרינבלט התעתדה לשוב לדבב את הדמות בסרט המשך, לפני שנמסר על ביטולו באוגוסט 2022. בנוסף, דמותה של ולמה מופיעה בהופעת קמע במהלך הסרט "ספייס ג'אם: אגדה חדשה". בפברואר 2021, נמסר על פיתוחה של סדרת ספין אוף מונפשת למבוגרים בכיכובה על ידי מינדי קלינג, שתדבב את דמותה. את דמותה של ולמה בסרטי הלייב אקשן "סקובי-דו" (2002) ו"סקובי-דו 2: חופשי חופשי" (2004), מגלמת השחקנית לינדה קרדליני, שדיבבה אותה גם עבור משחק הווידאו הנלווה לסרט השני ועבור הסדרה המונפשת למבוגרים "רובוט צ'יקן". בסרטי הפריקוול "סקובי-דו 3: התעלומה מתחילה" (2009) ו"סקובי-דו 4: קללת מפלצת האגם" (2010), את דמותה של ולמה מגלמת השחקנית היילי קיוקו. בין קרובי משפחתה של ולמה שהוצגו במהלך הזיכיון מופיעים בין היתר: דייל ואנג'י דינקלי – הוריה של ולמה, המופיעים בסדרה "סקובי-דו! מסתורין בע"מ", ובעליהם של מוזיאון התעלומות "קריסטל קוב", המציג את כל תלבושותיהם של הנבלים שהחבורה הביסה במהלך השנים, כמו גם חפצים אחרים הקשורים לעל-טבעי או שבלתי ניתנים להסבר. מדלין דינקלי – אחותה המתבגרת של ולמה, המופיעה בסרט "סקובי-דו: אברקדברה-דו", ודומה לה במראה ובאישיותה. דודה מג ודוד אוון – דודתה ודודה של ולמה, המתגוררים בעיירה קטנה בשם "באנינג ג'נקשיין" המופיעה בסדרה "מה חדש, סקובי-דו?". מרסי – דודניתה של ולמה, הלומדת הנדסת מכונות במכללה, ובתם של מג ואוון; השונאת את ליל כל הקדושים, בו נולדה. דודה תלמה – ביולוגית ימית במכון הימי של קולסוויל. פרדריק רופוס "פרד" רוג'רס-דינקלי – בנם המשותף של ולמה ושאגי (שנקרא על שם פרד), המופיע בסדרת הקומיקס "האפוקליפסה של סקובי". הדוד דייב – חבר במשמר הגבול של ארצות הברית. ד"ר בזיל פון דינקנשטיין – דוד רבא-רבא הידוע לשמצה של ולמה, שיצר לכאורה את המפלצת "פרנקנקריפי". מדיה וקבצים בנושא ולמה דינקלי בוויקישיתוף Burlingame, Russ (December 22, 2021). "Scoob!: Holiday Haunt First Look Revealed in HBO Max Teaser". ComicBook.com. Retrieved August 28, 2022. Authors, Various (June 15, 2013). "D20 Girls Magazine – Summer 2013". Le Nurd Mystique LLC. Retrieved August 28, 2022 – via Google Books. Milligan, Mercedes (February 10, 2021). "HBO Max Orders 'Clone High,' 'Velma' & 'Fired on Mars,' Re-Ups 'Close Enough' and Reveals More Adult Toons in Dev". Retrieved August 28, 2022. "Mindy Kaling Responds To Scooby-Doo Velma Series Character Backlash". ScreenRant. July 24, 2021. Retrieved August 28, 2022. "VELMA Trademark Information". Trademarkia. Retrieved August 28, 2022. "Casey Bloys Addresses HBO/Max Reorg, "Extremely Painful" Layoff Decisions in Memo". August 28, 2022. Mark Evanier (July 10, 2002). "News from Me". Povonline.com. Archived from the original on May 14, 2006. Retrieved July 16, 2013. Fred was based on Dobie, Velma on Zelda, Daphne on Thalia and Shaggy on Maynard" Dresner, Lisa M. (November 27, 2006). The Female Investigator in Literature, Film, and Popular Culture. McFarland. ISBN 978-0-7864-2654-6. Retrieved August 28, 2022 – via Google Books. Ventura, Varla (January 1, 1998). Sheroes: Bold, Brash, and Absolutely Unabashed Superwomen from Susan B. Anthony to Xena. Conari Press. ISBN 978-1-60925-202-1. Retrieved August 28, 2022 – via Google Books. Mansour, David (June 1, 2011). From Abba to Zoom: A Pop Culture Encyclopedia of the Late 20th Century. Andrews McMeel Publishing. ISBN 978-0-7407-9307-3. Retrieved August 28, 2022 – via Google Books. Sammut, Mark (April 4, 2018). "25 Awesome Secrets Only True Scooby-Doo Fans Know About Velma". TheGamer. Retrieved August 28, 2022. Poteet, Britt (March 25, 2019). "Scooby-Doo: 19 Things About Velma That Make No Sense". Screen Rant. Retrieved August 28, 2022. "How Scooby-Doo became TV's most Jewish cartoon dog". The Forward. August 28, 2020. Retrieved August 28, 2022. "6 Obscure Scooby-Doo Facts Nobody Knows". Comic Book Resources. May 11, 2022. "Tony Cervone on Instagram: "Marcie and Velma – Mystery Incorporated. I obviously don't represent every version of Velma Dinkley, but I am one of the key people that…"". Instagram. Archived from the original on December 26, 2021. Retrieved August 28, 2022. "Mitch Watson (Interview)". ScoobyAddicts.com. Retrieved August 28, 2022. "The early cinema of James Gunn". Den of Geek. August 8, 2014. Retrieved August 28, 2022. TV Shows (October 13, 2015). "Harvey Birdman Season 1, Episode 3" – via YouTube. Kit, Borys (March 1, 2019). "Will Forte, Gina Rodriguez and Tracy Morgan to Star in Animated Scooby-Doo Movie (Exclusive)". The Hollywood Reporter. Retrieved March 1, 2019. Scooby-Doo Film ‘Scoob’ Finds Its Young Velma and Fred (Exclusive). The Wrap, May 23, 2019. Joe Otterson, Velma Dinkley Series Starring Mindy Kaling, ‘Clone High’ Reboot Among HBO Max Adult Animation Orders, Variety, ‏2021-02-10